Erling Storrusten

Erling Storrusten (født 28. september 1923 på Tretten, død 10. juni 2018Dødsannonse Aftenposten 13. juni s. 36) var en norsk forretningsmann og reiselivsmann.

Storrusten vokste opp på farens arbeidssted på Brennhaug stasjon og fullførte examen artium på Lillehammer skole i 1943. Under krigen deltok han i motstandsbevegelsen som kurér for Milorg i deres 23. distrikt i Gudbrandsdalen og spion for XU med fokus på Wehrmachts militære hovedkvarter på Lillehammer. I mars 1945 ble han tvunget til å flykte til Sverige via Engerdal. I 1946 ble Storrusten ansatt som assistent i trafikkavdelingen hos Det Norske Luftfartselskap (DNL). Han gikk videre til planleggingsavdelingen i 1947, og ble forfremmet til bookingsjef hos DNL i 1948. Han ble med i selskapsfusjonen over til Scandinavian Airlines System (SAS) og fortsatte som bookingsjef først i København i 1949, og deretter i Stockholm i 1950. I 1954 ble han sjef for salgsopplæring, og deretter distriktsjef i SAS for Kairo og Libya i 1958.

I 1960 ble Storrusten ansatt som kontorsjef hos Landslaget for Reiselivet i Norge, før han i perioden 1963 til 1970 fungerte som administrerende direktør. Fra 1971 til 1984 var han administrerende direktør i Norges Automobil-Forbund (NAF), med en medlemsmasse som doblet seg under hans ledelse fra drøyt 200 000 medlemmer i 1971 til 400 000 medlemmer i 1979. Storrusten var med på å bygge opp NAF som en slagkraftig forbrukerorganisasjon med produkter og tjenester som bilistene selv etterspurte. Etter at han gikk av som direktør for NAF ble han redaktør av NAFs veibok.

Storrusten mottok Deltagermedaljen.Aftenposten, morgenutgaven 28. september 2008, del 2, s. 21.  I 1983 ble han tildelt Kongens fortjenstmedalje i gull.Tildelinger av ordener og medaljer, Kongehuset. Lest 12. mars 2015.

 Bibliografi 
 Hurtigruten - verdens vakreste sjøreise. Hurtigruten ved Ofotens og Vesteraalens Dampskibsselskap. Narvik, 1994. ISBN 82-993154-0-9

 Referanser 

 Eksterne lenker  	



Kategori:Norske forretningsfolk
Kategori:Norske reiselivsledere
Kategori:Medlemmer av Milorg
Kategori:Medlemmer av XU
Kategori:Personer tilknyttet SAS Group
Kategori:Kongens fortjenstmedalje i gull
Kategori:Deltagermedaljen
Kategori:Personer fra Øyer kommune